rejauldu/bengali-wikipedia huggingface dataset:
thumb|২০০৮ সালে কারবালা কারবালার লড়াই ছিলো ইরাকি বাহিনীদের থেকে শহরের নিয়ন্ত্রণ নেওয়ার উদ্দেশ্যে ২০০৩-এর ইরাক আক্রমণের সময় সংঘটিত মার্কিন যুক্তরাষ্ট্রের একটি লড়াই। বাগদাদের দিকে অগ্রসর হওয়ার সময় শহরটি এড়িয়ে যাওয়া হয়েছিল এবং যার ফলে দুই দিনব্যাপী অনিয়মিত বাহিনীদের বিরুদ্ধে লড়াইয়ের মাধ্যমে মার্কিন বাহিনীদের উপর শহরটি শত্রুমুক্ত করার দায়িত্ব পড়ে।  শহরটি উপেক্ষার ঘটনা মার্কিন যুক্তরাষ্ট্রের ৩য় পদাতিক বিভাগের নেতৃত্বাধীন দলটি ৩১ মার্চ তারিখে কারবালা এলাকায় পৌঁছায়। শহিরের দক্ষিণপূর্ব দিকে প্রজাতান্ত্রিক গার্ড বাহিনীর সাথে লড়াই করার পর, মার্কিন বাহিনী শহরটি উপেক্ষা করে বাগদাদের দিকে কারবালা গ্যাপের মধ্যস্থলে আক্রমণ করে। শহরটি শত্রুমুক্ত করার দায়িত্ব ২য় ব্যাটালিয়ন সমর্থিত ১০১তম এয়ারবর্ন ডিভিশন, চার্লি কোম্পানি সমেত ৭০তম আর্মার রেজিমেন্ট, ১ম ব্যাটালিয়ন, ৪১তম পদাতিক রেজিমেন্ট, ১ম সাঁজোয়া ডিভিশন এদের উপর অর্পণ করা হয়। ২ এপ্রিলে একটি মার্কিন ইউএইচ-৬০ ব্ল্যাক হক হেলিকপ্টার কারবালার নিকট ভূপাতিত হয়। সাতজন সেনা নিহত এবং চারজন সেনা আহত হয়। প্রাথমিক প্রতিবেদন অনুসারে ব্ল্যাকহককে গুলি করে ভূপাতিত করার উল্লেখ থাকলেও পরবর্তীতে সেনাবাহিনী জানায় ঘটনাটি দুর্ঘটনাবশত ঘটেছিলো।https://accesswdun.com/print/2004/4/172437  কারবালা দখল ১০১তম এয়ারবর্ন বিভাগ শহরের উপকণ্ঠগুলোয় অবস্থিত তিনটি ল্যান্ডিং জোন দখলের উদ্দেশ্যে হেলিকপ্টার বহনকারী বাহিনী ব্যবহার করার পরিকল্পনা করে (কোডনাম স্প্যারো, ফিঞ্চ ও রবিন) এবং পরে সেসব বাহিনীর সাথে সমন্বয় করার জন্য এম১ আব্রামস ট্যাঙ্ক এবং এম২ ব্র‍্যাডলি লড়াকু যানবাহন যুক্ত বাহিনী ব্যবহার করে।  শহরের চারদিকে বিভিন্ন লক্ষ্যবস্তুতে বিমান হামলার পরে ৫ এপ্রিল সকাল ১১টায় ১০১তম এয়ারবর্ন কারবালা শত্রুবাহিনী মুক্ত করার কাজ শুরু করে। পরিকল্পনার অংশ হিসেবে নির্দিষ্টকৃত ল্যান্ডিং জোনে নামার উদ্দেশ্যে ৫০২তম পদাতিক রেজিমেন্টের তিনটি ব্যাটালিয়ন বহনকারী ২৩ টি ইউএউচ-৬০ ব্ল্যাকহক ও ৫ টি সিএইচ-৪৭ চিনুক হেলিকপ্টার আক্রমণ শুরু করে।  এলজেড স্প্যারোর ৩য় ব্যাটালিয়ন, ৫০২তম পদাতিক শহরে ঢোকার পরপরই তীব্র অসংগঠিত প্রতিরোধের শিকার হয়। দক্ষিণে এজেড রবিনে ২/৫০২ রাস্তা ধরে ধরে যাচ্ছিল এবং তারা স্কুলগুলোতে অনেক লুকানো অস্ত্র উপাদান দেখতে পায়। এছাড়াও তারা একটি সন্দেহভাজন বিদ্রোহী প্রশিক্ষণ শিবির শনাক্ত করে। রাতের নামার আগে ২/৫০২ তাদের উপর অর্পিত ৩০টি সেক্টরের ১৩টি পরিষ্কার করে। এলজেড ফিঞ্চ থেকে ১/৫০২ দক্ষিণপূর্ব দিকে যাওয়ার সময় অনেক অস্ত্র ভাণ্ডারের সন্ধান পায়। অভিযানটি পরিচালনার সময় হেলিকপ্টার গানশিপের এয়ার সাপোর্ট বেশি ব্যবহার করা হয়েছিলো। সাথে আর্টিলারি সাপোর্টও ব্যবহার করা হয়। সাপোর্টিং আর্টিলারি থেকে স্ক্রিন পদাতিক বাহিনী পর্যন্ত কারবালার রাস্তায় ১০০টিরও বেশি ধোঁয়া বিশিষ্ট শেল নিক্ষেপ করা হয়েছিল। একই সময় ২/৭০ আর্মার্ড রেজিমেন্ট এবং সি কোং ১/৪১ ইন (যান্ত্রিক) কারবালায় পৌঁছে লড়াইয়ে লিপ্ত হয় ফলে একজন নিহত হয়।  পরবর্তী দিন, ইউনিটগুলো নিজেদের সেক্টর শত্রুমুক্ত করতে শুরু করে। ৬ এপ্রিল বিকাল ৫টা নাগাদ প্রতিরোধ থেমে যেতে শুরু করর। ৫:৩০-এ ২/৭০ ১ম সাঁজোয়া বিভাগের সদস্যরা সাদ্দাম হুসাইনের একটি বৃহৎ মূর্তি ভেঙ্গে ফেলে।  কারবালায় ভূমিকা পালনের জন্য, ৩য় ব্যাটালিয়ন, ৫০২তম পদাতিক এবং ১০১তম এয়ারবর্ন বিভাগকে সাহসী ইউনিট পুরস্কার দেওয়া হয়।  তথ্যসূত্র  আরো পড়ুন  বিষয়শ্রেণী:কারবালা বিষয়শ্রেণী:২০০৩-এর সশস্ত্র সংঘাত
দ্য রিলিজিয়াস ইনস্টিটিউট, ইনকর্পোরেটেড একটি প্রগতিশীল আমেরিকান বহু-ধর্মীয় সংগঠন যারা ধর্মীয় সম্প্রদায় এবং সমাজে যৌন স্বাস্থ্য, শিক্ষা ও ন্যায়বিচারের পক্ষে প্রচার চালায়। ২০০১ সালে, উদার ধর্মতত্ববিদ মন্ত্রী ও যৌনতত্ত্ববিদ ডেব্রা হ্যাফনার এবং মার্কিন ব্যাপটিস্ট মন্ত্রী ও ধর্মতত্ত্ববিদ ল্যারি গ্রিনফিল্ড এর সহ-প্রতিষ্ঠা করেছিলেন।  রিলিজিয়াস ইনস্টিটিউটের প্রাথমিক উদ্দেশ্য হল "আমেরিকা যে পদ্ধতিতে যৌনতা এবং ধর্মের সম্পর্ককে বোঝে তার পরিবর্তন করা"। এর উদ্দেশ্যগুলির মধ্যে রয়েছে যৌন ন্যায়বিচারের প্রতি নিবেদিতপ্রাণ ধর্মযাজক ও অন্যান্য ধর্মীয় নেতাদের একটি নেটওয়ার্ক তৈরি করা, ধর্মীয় সম্প্রদায়গুলিতে যৌন শিক্ষার প্রচার করা এবং নীতিনির্ধারক ও সাধারণ জনগণকে যৌনতার একটি প্রগতিশীল ধর্মীয় দৃষ্টিভঙ্গি সম্পর্কে শিক্ষিত করা।   ইতিহাস  প্রতিষ্ঠার সময়, রিলিজিয়াস ইনস্টিটিউটটি খ্রিস্টান সম্প্রদায়, ইনকর্পোরেটেডের একটি প্রকল্প ছিল। এই সংস্থাটি ২০১২ সালের ফেব্রুয়ারিতে বিলুপ্ত হয়ে যায়। ২০১২ সালের মার্চ মাসে, রিলিজিয়াস ইনস্টিটিউটটি একটি স্বাধীন সংস্থা এবং ধর্মীয় প্রতিষ্ঠান "দ্য রিলিজিয়াস ইনস্টিটিউট, ইনকর্পোরেটেড" হিসেবে নিগমবদ্ধ হয় এবং এর কিছুদিন পরেই একটি অলাভজনক শিক্ষা প্রতিষ্ঠান হিসেবে আইআরএস থেকে স্বীকৃতি লাভ করে।   সমস্যা  রিলিজিয়াস ইনস্টিটিউট বিভিন্ন ধরণের যৌন ও প্রজনন ন্যায়বিচারের সমস্যাগুলিকে প্রচারণা, শিক্ষা এবং সম্পদের উন্নয়নের মাধ্যমে সমাধান করে। এর পাশাপাশি তারা ধর্মীয় নেতৃবৃন্দ ও উপাসনালয়, জাতীয় ধর্মীয় সংস্থা এবং যৌন ও প্রজনন স্বাস্থ্য সংস্থার সঙ্গে অংশীদারিত্বের মাধ্যমে এই কাজগুলি করে থাকে।   পরিষেবা    কারিগরি সহায়তা  রিলিজিয়াস ইনস্টিটিউটের কর্মীরা যৌনতা সংক্রান্ত সমস্যা সমাধানের জন্য এককালীন, স্বল্পমেয়াদী বা দীর্ঘমেয়াদী ভিত্তিতে ধর্মযাজক, মণ্ডলী এবং ধর্মীয় সংস্থাগুলির সাথে কাজ করেন। কর্মীরা পাঠ্যক্রম নির্বাচন বা পরিকল্পনায় সাহায্য করতে পারেন, নিরাপদ ধর্মসভা নীতিমালা বিকাশে সহায়তা করতে পারেন, স্থানীয় পরামর্শদাতা বা রেফারেল সূত্র চিহ্নিত করতে পারেন, এবং যৌনতা-সংক্রান্ত কোনো কঠিন পরিস্থিতি বা ঘটনার প্রতিক্রিয়া জানাতে পারেন।   প্রশিক্ষণ কর্মশালা এবং বক্তৃতায় অংশগ্রহণ  দ্য রিলিজিয়াস ইনস্টিটিউট যৌনতা, আধ্যাত্মিকতা এবং ধর্মের ওপর আঞ্চলিক ও জাতীয় সভাগুলির জন্য মূল বক্তা এবং কর্মশালার নেতা প্রদান করে; যুবক, পিতামাতা এবং প্রাপ্তবয়স্কদের জন্য যৌন শিক্ষা দেয়; যৌনভাবে সুস্থ বিশ্বাসী সম্প্রদায় গড়ে তুলতে এবং অন্যান্য যৌনতা ও ধর্ম বিষয়ে সাহায্য করে।   গণমাধ্যম  রিলিজিয়াস ইনস্টিটিউটের কর্মীরা যৌন ন্যায়বিচারের বিষয়ে কথা বলার জন্য বিভিন্ন সম্প্রদায়ের মুখপাত্রদের সনাক্ত করতে গণমাধ্যমকে সহায়তা করেন।   ক্লিয়ারিংহাউস  দ্য রিলিজিয়াস ইনস্টিটিউটের ক্লিয়ারিংহাউসে যৌনতা এবং ধর্ম সম্পর্কিত তথ্য অন্তর্ভুক্ত রয়েছে, যার মধ্যে রয়েছে অনুশীলন, সম্পদ, প্রবণতা এবং বর্তমান বিতর্কসমূহ।   তথ্যসূত্র    বহিঃসংযোগ        বিষয়শ্রেণী:যৌন নীতিশাস্ত্র বিষয়শ্রেণী:যৌনতা ও ধর্ম
এলেনা সের্গিভনা বেরকোভা (রুশ: Елена Серге́евна Беркова;  এবং ইউক্রেনীয়: Оле́на Сергі́ївна Бе́ркова) (জন্ম: মার্চ ১১, ১৯৮৫, মুরমানস্ক, আরএসএফএসআর) একজন রুশ পর্নোগ্রাফিক অভিনেত্রী ও আদিরসাত্মক মডেল, গায়িকা এবং টেলিভিশন উপস্থাপিকা।     তথ্যসূত্র    বহিঃসংযোগ              বিষয়শ্রেণী:রুশ টেলিভিশন উপস্থাপিকা বিষয়শ্রেণী:রুশ নারী মডেল বিষয়শ্রেণী:রুশ পর্নোগ্রাফিক চলচ্চিত্র অভিনেত্রী বিষয়শ্রেণী:রুশ আদিরসাত্মক মডেল বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী প্রাপ্তবয়স্ক মডেল
রামশীল ইউনিয়ন বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার:   শিক্ষা প্রতিষ্ঠান:  পূর্ব কোটালীপাড়া ইউনিয়ন উচ্চ বিদ্যালয়  রামশীল আদর্শ উচ্চ বিদ্যালয়  রাজাপুর আদর্শ উচ্চ বিদ্যালয়  খাগবাড়ি জুনিয়র উচ্চ বিদ্যালয়  মুশুরিয়া আদর্শ উচ্চ বিদ্যালয়  খাগবাড়ি টেকনিক্যাল ও বিসনেজ ম্যানেজম্যেন্ট কলেজে  রামশীল কলেজ   আরও দেখুন   ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:কোটালীপাড়া উপজেলার ইউনিয়ন
সাইফুর রহমান একজন বাংলাদেশী-আমেরিকান তড়িৎ প্রকৌশলী।  জীবনী রহমান বাংলাদেশ প্রকৌশল বিশ্ববিদ্যালয় থেকে ১৯৭৩ সালে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউ ইয়র্ক থেকে ১৯৭৫ সালে মাস্টার্স এবং ভার্জিনিয়া টেক থেকে ১৯৭৮ সালে পিএইচডি ডিগ্রি অর্জন করেন। তিনি ১৯৭৮ সালের সেপ্টেম্বর থেকে ১৯৭৯ সালে অগাস্ট পর্যন্ত টেক্সাস এ অ্যান্ড এম ইউনিভার্সিটি এর সহকারী অধ্যাপক হিসেবে কর্মরত ছিলেন। তিনি ১৯৭৯ সালের সেপ্তেম্বরে ভার্জিনিয়া পলিটেকনিক ইন্সটিতিউট এবং স্টেট ইউনিভার্সিটিতে সহকারী অধ্যাপক হিসেব যোগদান করেন। ১৯৮৩ সালের সেপ্টেম্বরে সহযোগী অধ্যাপক এবং ১৯৮৭ সালের স্পেটেম্বরে অধ্যাপক পদে উন্নীত হন। তিনি ১৯৯৪ সালের জানুয়ারিতে সেন্টার ফর এনার্জি অ্যান্ড দ্য গ্লোবাল এনভায়রনমেন্ট প্রতিষ্ঠা করেন। ১৯৯৮ সালের সেপ্টেম্বরে প্রতিষ্ঠা করেন অ্যাডভান্সড রিসার্চ ইন্সটিটিউট। https://www.ece.vt.edu/people/faculty/rahman তিনি ১৯৯৬ সালের সেপ্টেম্বর থেকে ১৯৯৯ সালের সেপ্তেম্বর পর্যন্ত ন্যাশনাল সায়েন্স ফাউন্ডেশনের ইলেক্ট্রিকাল অ্যান্ড কমিনিকেশন সিস্টেমস ডিভিশনের কর্মসূচী পরিচালক হিসেবে কর্মরত ছিলেন।  সম্মাননা  ফেলো, ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স , ডিসেম্বর ১৯৯৭  আউটস্ট্যান্ডিং পাওয়ার ইঞ্জিনিয়ারিং এডুকেটর অ্যাওয়ার্ড, আইইইই পাওয়ার অ্যান্ড এনার্জি সোসাইটি, ২০১৩  মেরিটোরিয়াস সার্ভিস অ্যাওয়ার্ড, আইইইই পাওয়ার অ্যান্ড এনার্জি সোসাইটি, ২০১২  আইইইই মিলেনিয়াম মেডেল, এপ্রিল ২০০০  তথ্যসূত্র  বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:তড়িৎ প্রকৌশলী
কষা মাংস (মাটন কারি) ভেড়ার মাংস,গরুর মাংস,মহিষের মাংস বা ছাগলের মাংস) হল একটি পদ যা ছাগলের মাংস, গরুর মাংস  (বা কখনও কখনও ভেড়ার মাংস) ও শাকসবজি থেকে তৈরি করা হয়। পদটি দক্ষিণ এশিয়া ও ক্যারিবীয় অঞ্চলের সমস্ত রাজ্য, দেশ ও অঞ্চল জুড়ে বিভিন্ন বৈচিত্র্যে পাওয়া যায়।  মূলত একটি মাটির পাত্রে সমস্ত উপাদান একত্রিত করে এবং একটি মাটির চুলায় কাঠের আগুনে পুরো তরকারিটিকে ধীরে ধীরে রান্না করে কষা মাংস তৈরি করা হয়। আজ এটি একটি বড় কড়াইতে সমস্ত উপাদান ও মশলা সংক্ষিপ্তভাবে সাঁতলানোর পরে প্রেসার কুকার এবং ধীর কুকার ব্যবহার করে রান্না করা হয়। অনেকক্ষণ ধরে রান্না করা মাংস সাধারণভাবে রান্না করা মাটনের চেয়ে বেশি নরম হয়। কষা মাংস সাধারণত ভাতের সঙ্গে বা ভারতীয় রুটি, যেমন নান বা পরোটার সাথে পরিবেশন করা হয়। পদটি রাগি নামে একটি খাদ্যশস্য দিয়েও পরিবেশন করা যেতে পারে।  উপকরণ  কষা মাংস তৈরিতে ব্যবহৃত সাধারণ উপাদানগুলির মধ্যে রয়েছে: ভেড়া বা ছাগলের মাংস, লবণ, হলুদ গুঁড়া, সরিষার তেল, আদা রসুন বাটা, দই, মশলা, পেঁয়াজ, মরিচ, টমেটো ও ধনে পাতা।  বৈচিত্র    কাশ্মীর  কষা মাংস কাশ্মীরি খাবারের একটি কেন্দ্রীয় অংশ। হিন্দু এবং মুসলমান উভয়ই একই পদ তৈরি করে তবে ভিন্ন মশলা দিয়ে। কাশ্মীরি মুসলমানরা তাদের পদে পেঁয়াজ ও রসুন ব্যবহার করে, অন্যদিকে কাশ্মীরি হিন্দুরা তাদের পদের স্বাদ বাড়াতে পেঁয়াজ এবং রসুনের পরিবর্তে আদা গুঁড়ো ব্যবহার করে। অন্যান্য উপকরণ, যেমন হিং, পেঁয়াজ, জাফরান, লাল মরিচের গুঁড়া, মৌরি, লবঙ্গ, দারুচিনি, সরিষার তেল ও তেজপাতা পদের উপর নির্ভর করে ব্যবহার করা যেতে পারে। বেশিরভাগ কষা মাংসের পদ ওয়াজওয়ানের অংশ, ৩৬টি ধারার একটি খাবার যা বিবাহের সময় পরিবেশন করা হয়।  তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:তরকারি বিষয়শ্রেণী:ভেড়ার পদ বিষয়শ্রেণী:ওড়িয়া রন্ধনশৈলী
তারিক মনসুর (জন্ম: ২০ সেপ্টেম্বর ১৯৫৬) একজন ভারতীয় শিক্ষাবিদ এবং রাজনীতিবিদ যিনি ১৭ মে ২০১৭ থেকে ২ এপ্রিল ২০২৩ পর্যন্ত ভারতের আলীগড় মুসলিম বিশ্ববিদ্যালয়ের উপাচার্য হিসেবে দায়িত্ব পালন করেছেন। তিনি ৩ এপ্রিল ২০২৩ থেকে ভারতীয় জনতা পার্টির উত্তর প্রদেশের বিধানসভার সদস্য। তিনি ভারতীয় জনতা পার্টির সর্বভারতীয় সহ সভাপতি।   প্রাথমিক জীবন  তারিক মনসুর ১৯৭০ এর দশকে জওহরলাল নেহরু মেডিকেল কলেজ থেকে এমবিবিএস পাশ করেন। ১৯৮২ সালে তিনি আলীগড় মুসলিম বিশ্ববিদ্যালয় থেকে শল্যচিকিৎসায় মাস্টার্স ডিগ্রি অর্জন করেন।   জীবনী  তারিক মনসুর ২০১৩ সাল থেকে জওহরলাল নেহরু মেডিকেল কলেজের অধ্যাপক ও প্রিন্সিপাল ছিলেন। আলীগড় মুসলিম বিশ্ববিদ্যালয়ের সার্জারি বিভাগে অধ্যাপক হিসেবেও দায়িত্ব পালন করেছেন। তিনি চার দশকেরও বেশি সময় ধরে ক্লিনিক্যাল রিসার্চ স্টাডিজ পড়াচ্ছেন এবং গবেষণা করছেন। তার ১০৭ টিরও বেশি প্রকাশিত জার্নাল রয়েছে। তার তত্ত্বাবধানে ৫৮ জন মেডিকেল শিক্ষার্থী গবেষণা করেছেন।  তিনি ২০০৬ থেকে ২০১৩ সাল পর্যন্ত ইউনিভার্সিটি গেমস কমিটির সেক্রেটারি ছিলেন। ২০১০ থেকে ২০১১ সাল পর্যন্ত  তিনি অ্যাসোসিয়েশন অফ সার্জনদের সভাপতিও ছিলেন। তিনি ২০১৫ সাল থেকে মেডিকেল কাউন্সিল অফ ইন্ডিয়ার সদস্য ছিলেন। তিনি ১২ বছর আলিগড় মুসলিম ইউনিভার্সিটি এক্সিকিউটিভ কাউন্সিলের সদস্য ছিলেন।   রাজনৈতিক জীবন  তিনি ভারতীয় জনতা পার্টির সর্বভারতীয় সহ সভাপতি।   সমালোচনা  ইন্ডিয়া: দ্য মোদী কোশ্চেন নামে বিবিসির ডকুমেন্টারি প্রকাশের পর, মনসুর বিবিসিকে তার "এজেন্ডা-চালিত সাংবাদিকতার" জন্য সমালোচনা করেছিলেন। আলিগড় মুসলিম বিশ্ববিদ্যালয়ে সিএএ ও এনআরসি নিয়ে বিক্ষোভ চলাকালে পুলিশ যখন ভিতরে ঢুকে ছাত্রদের লাঠিপেটা করে তখন তার ভূমিকা নিয়ে প্রশ্ন ওঠে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:ভারতের বিশ্ববিদ্যালয় ও কলেজের প্রধান বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলিগড়ের ব্যক্তি বিষয়শ্রেণী:আলিগড় মুসলিম বিশ্ববিদ্যালয়ের উপাচার্য বিষয়শ্রেণী:আলিগড় মুসলিম বিশ্ববিদ্যালয়ের শিক্ষক বিষয়শ্রেণী:উত্তরপ্রদেশ বিধান পরিষদের সদস্য বিষয়শ্রেণী:২১শ শতাব্দীর ভারতীয় রাজনীতিবিদ
আত-তাইযিয়াহ জেলা ( ) হলো ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১০৯৮১৪ জন।   উপ-জেলা    আদ-দায়িসাহ  আল-আমুর  আল-আজুদ  আল-এসরার  আল-হাশামাহ  আল-হাইমাহ আল-ওলিয়া  আল-হাইমাহ আস-সুফলা  আল-জা'দি  আল-জানাদিয়াহ আল-ওলিয়া  আল-জানাদিয়া আস-সুফলা  আল-মাসনাহ  আল-কুসায়বাহ  আর-রুবাইয়ি  আশ-শাবানিয়াহ আল-ওলিয়া  আশ-শাবানিয়াহ আস-সুফলা  আশ-শুহনাহ  আজ-জাওয়াকির  হাধরান  মিখলাফ আসফাল  কিয়াদ   তথ্যসূত্র   বিষয়শ্রেণী:তাইজ গভর্নরেটের জেলা
ইহুদি রন্ধনশৈলী বলতে ইহুদি জনগণের বিশ্বব্যাপী রান্নার ঐতিহ্যকে বোঝায়। বহু শতাব্দী ধরে এর বিবর্তনের সময়, এটি ইহুদি খাদ্যতালিকাগত আইন (কাশরুত), ইহুদি উৎসব ও ছুটির দিন এবং শব্বতকে কেন্দ্র করে ঐতিহ্য দ্বারা রূপ পেয়েছে। ইহুদি রন্ধনশৈলী বিভিন্ন দেশের অর্থনীতি, কৃষি ও রন্ধনসম্পর্কীয় ঐতিহ্য দ্বারা প্রভাবিত হয় যেখানে ইহুদি সম্প্রদায়গুলি বসতি স্থাপন করেছে এবং সমগ্র বিশ্ব জুড়ে ব্যাপকভাবে পরিবর্তিত হয়।  ইহুদি খাবারের ইতিহাস শুরু হয় প্রাচীন ইস্রায়েলীয়দের খাবার দিয়ে। ইহুদি বিক্ষিপ্ত উদ্বাসিতদের সংখ্যা বৃদ্ধির সাথে সাথে ইহুদি রান্নার বিভিন্ন ধরণ বিকশিত হতে থাকে। আশকেনাজি, সেফারদি এবং মিজরাহি প্রবাসী গোষ্ঠীর প্রতিটি সম্প্রদায়ের উপর নির্ভর করে ইহুদি খাবারের স্বতন্ত্র ধরণ পরিবর্তিত হয়; গ্রিস, ইরান ও ইয়েমেনের স্বতন্ত্র উল্লেখযোগ্য ইহুদি বিক্ষিপ্ত উদ্বাসিত সম্প্রদায়ের রন্ধনসম্পর্কীয় ঐতিহ্যের মধ্যেও উল্লেখযোগ্য খাবার রয়েছে।  ১৯৪৮ সালে ইসরায়েল রাষ্ট্র প্রতিষ্ঠার পর থেকে, এবং বিশেষ করে ১৯৭০ এর দশকের শেষের দিক থেকে, একটি নবজাতক ইসরায়েলি "মিশ্র রান্না" গড়ে উঠেছে। ইসরায়েলি রন্ধনশৈলীতে ইহুদি বিক্ষিপ্ত উদ্বাসিতদের বিভিন্ন রন্ধন ঐতিহ্যের বিভিন্ন উপাদান, অধিক্রমণ কৌশল ও উপাদানের মিশ্রণ ঘটেছে।   তথ্যসূত্র    আরও পড়া    জ্যাকসন, জুডি (১৯৯৮) ক্লাসিক ইহুদি । লন্ডন: হার্মিস হাউস  বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:জাতিগোষ্ঠী অনুযায়ী রন্ধনশৈলী বিষয়শ্রেণী:সংস্কৃতি অনুযায়ী রন্ধনশৈলী বিষয়শ্রেণী:ইহুদি রন্ধনশৈলী
ধনঞ্জয় দাশ( ১২ ফেব্রুয়ারি ১৯২৭  -  ৫ এপ্রিল  ২০০৩) ছিলেন অবিভক্ত বাংলার বিশিষ্ট কবি ও সাহিত্যিক।   অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ১৭৬,  বিশ শতকরে চল্লিশের দশকের প্রারম্ভ হতে পঞ্চাশের দশকের মাঝামাঝি সময় পর্যন্ত মার্কসীয় দর্শনে বিশ্বাসী ধনঞ্জয় পূর্ববাংলার গণ আন্দোলন ও সাংস্কৃতিক আন্দোলনে যুক্ত থেকে বিভিন্ন সময়ে কারারুদ্ধ ছিলেন।  জন্ম ও প্রারম্ভিক জীবন ধনঞ্জয় দাশের জন্ম  ব্রিটিশ ভারতের অধুনা  বাংলাদেশের খুলনা জেলার কালিকাপুর গ্রামে। পিতা ব্রজমোহন দাশ ও মাতা সুহাসিনী দেবী। তিনি খুলনার দৌলতপুর কলেজ থেকে আই.এ পাশের পর কলকাতায় পড়তে আসেন।  কলকাতার সিটি কলেজ থেকে তিনি  কলকাতা বিশ্ববিদ্যালয়ের  স্নাতক হন। ১৯৪৫ খ্রিস্টাব্দে খুলনায় আজাদ হিন্দ ফৌজ মুক্তি আন্দোলনে যুক্ত ছিলেন। খুলনায় কংগ্রেস-মুসলিম লীগ-কমিউনিস্ট পার্টির মিলিত উৎসবের সাংস্কৃতিক উপসমিতির অন্যতম সম্পাদক ছিলেন তিনি। প্রথমদিকে জাতিতত্ত্বের মার্কসীয় অপব্যাখ্যায় রাজনৈতিক চেতনা ও দলীয় শৃঙখলা অপরিণত ছিল। পরে  তিনি বুঝেছিলেন ধর্মের ভিত্তিতে জাতিগঠনের ব্যাখ্যা অবৈজ্ঞানিক, বিভ্রান্তিকর। তিনি পরে রচনা  করেন তিন খণ্ডের  'মার্কসবাদী সাহিত্য বিতর্ক'।  তিনি ১৯৪৮ খ্রিস্টাব্দে  কমিউনিস্ট পার্টির সদস্যপদ লাভ করেন। ১৯৪৮ খ্রিস্টাব্দ থেকে ১৯৫৫ খ্রিস্টাব্দ পর্যন্ত বিভিন্ন জেলে নিরাপত্তা বন্দি হিসাবে কারারুদ্ধ থাকেন। ১৯৪৭ খ্রিস্টাব্দ হতে ১৯৭১ খ্রিস্টাব্দ পর্যন্ত এই দীর্ঘ চব্বিশ বৎসর সময়কালের মাত্র নয় বৎসর বিভিন্ন সময়ে তিনি অতিবাহিত করেন খুলনাসহ পূর্ববঙ্গের বিভিন্ন স্থানে। তিনি সেসময়ের কমিউনিস্ট পার্টির রাজনৈতিক ক্রিয়াকলাপ সহ বিভিন্ন বিষয় নিয়ে লেখেন  স্মৃতিকথা- আমার জন্মভূমি: স্মৃতিময় বাংলাদেশ।  খুলনায় অবস্থানকালে প্রথম "সপ্তর্ষি" পত্রিকা সম্পাদনার কাজ পান অধ্যাপক পৃথ্বীশ নিয়োগীর সঙ্গে যৌথভাবে।  কিছুদিন তিনি দৈনিক স্বাধীনতা, যুগান্তর, অমৃতবাজার পত্রিকায় কাজ করেন।    সম্পাদিত ও রচিত গ্রন্থসমূহ ধনঞ্জয় দাশ  সম্পাদিত ও রচিত কাব্য ও অন্যান্য গ্রন্থগুলি হল-   সম্পাদিত গ্রন্থ-  মহাচীন  মার্কসবাদী সাহিত্য বিতর্ক (৩ খণ্ড)  বস্তুবাদী সাহিত্য বিচার ও অন্যমত  ব্রেখটের কবিতা  ব্রেখটের নাট্যগুচ্ছ  বাংলার সংস্কৃতিতে মার্কসবাদী চেতনার ধারা  কবিতা-  কাব্য সংকলন  শরসন্ধান  নির্বাচিত কবিতা  পালাতে পারিনা  স্মৃতি কথা-  আমার জন্মভূমি: স্মৃতিময় বাংলাদেশ  অন্যান্য গ্রন্থ-  ভারতের যাদুঘর (বেধিসত্ত্ব ছদ্মনামে)  রাধারমণ মিত্র: অবিস্মরণীয় এক ব্যক্তিত্ব  প্রোগ্রেসিভ কালচারাল মুভমেন্ট ইন বেঙ্গল  টেরাকোটা অফ পাঁচমুডা: প্রাইমারি ইনভেস্টিগেশন  ভারত সোভিয়েত মৈত্রী সমিতি, জাতীয় সংহতি পরিষদ প্রভৃতির অন্যতম সংগঠক ছিলেন তিনি।    তথ্যসূত্র   বিষয়শ্রেণী:১৯২৭-এ জন্ম  বিষয়শ্রেণী:২০০৩-এ মৃত্যু  বিষয়শ্রেণী:খুলনা জেলার ব্যক্তি  বিষয়শ্রেণী: বাঙালি কবি
অ্যানিমলস হলো ২০২১ সালে মুক্তিপ্রাপ্ত একটি মনস্তাত্ত্বিক থ্রিলার চলচ্চিত্র যা নাবিল বেন ইয়াদির কর্তৃক পরিচালিত হয়েছে। এতে অভিনয় করেছেন সুফিয়ান চিলাহ এবং এটি লিখেছেন অ্যান্টোয়ান কাইপার্স এবং বেন ইয়াদির, যিনি বেনোয়া রোল্যান্ডের পাশাপাশি চলচ্চিত্রটির প্রযোজনাও করেছিলেন। চলচ্চিত্রটি ২০১২ সালে লিজে সমকামী পুরুষ ইহসান জারফির হত্যাকাণ্ডের উপর ভিত্তি করে নির্মিত। এই হত্যাকাণ্ডকে ঘৃণ্য অপরাধ হিসেবে নিন্দা করা হয় এবং এটি ছিল বেলজিয়ামে আইন দ্বারা স্বীকৃত সমকামী সহিংসতার প্রথম ঘটনা।  ২০২১ সালের ১৩ই অক্টোবর ঘেন্ট ফিল্ম ফেস্টে চলচ্চিত্রটি প্রদর্শিত হয়েছিল, যেখানে এটি গ্র্যান্ড প্রিক্সের জন্য প্রতিযোগিতা করেছিল। ১২তম ম্যাগ্রিট অ্যাওয়ার্ডসে, অ্যানিমলস ছয়টি বিভাগে মনোনয়ন পেয়েছিল, যার মধ্যে বেন ইয়াদিরের পরিচালনার জন্য সেরা চলচ্চিত্র এবং সেরা পরিচালক বিভাগও অন্তর্ভুক্ত ছিল।   অভিনেতা   ব্রাহিম চরিত্রে সুফিয়ান চিলাহ  লোইক চরিত্রে জিয়ান্নি গুয়েটফ  জিওফ্রয় চরিত্রে ভিনসেন্ট ওভারাথ  ক্রিস্টোফ চরিত্রে লিওনেল মাইসিন  মিলোস চরিত্রে সেরকান সানচাক   সমালোচকদের অভ্যর্থনা  চলচ্চিত্র সমালোচকদের কাছ থেকে অ্যানিমলস বিভিন্ন ধরণের পর্যালোচনা পেয়েছে, যেখানে সুফিয়ান চিলাহর অভিনয় এবং ফ্রাঙ্ক ফন দেন ইয়েদের চলচ্চিত্রশিল্পের প্রশংসা করা হয়েছে, তবে সহিংসতা এবং অপরাধের গ্রাফিক চিত্রায়নের সমালোচনা করা হয়েছে।   প্রশংসা  পুরস্কার / চলচ্চিত্র উৎসব বিভাগ প্রাপক এবং মনোনীত ব্যক্তিরা ফলাফল ক্যামেরিমেজ সেরা সিনেমাটোগ্রাফি ফ্রাঙ্ক ফন দেন ইয়েদে  এফআইপিআরইএসসিআই পুরস্কার  ঘেন্ট চলচ্চিত্র উৎসব  গ্র্যান্ড প্রিক্স   এক্সপ্লোর অ্যাওয়ার্ড   ম্যাগ্রিট পুরস্কার  সেরা চলচ্চিত্র   সেরা পরিচালক নাবিল বেন ইয়াদির   সেরা অভিনেতা সুফিয়ান চিলাহ   সবচেয়ে প্রতিশ্রুতিশীল অভিনেতা জিয়ান্নি গুয়েটফ   সেরা চিত্রনাট্য নাবিল বেন ইয়াদির এবং অ্যান্টোইন কাইপার্স   সেরা শব্দশিল্প ফ্রাঁনসোয়া ওবিনে   তালিন ব্ল্যাক নাইটস চলচ্চিত্র উৎসব গ্র্যান্ড প্রিক্স    তথ্যসূত্র    বহিঃসংযোগ     বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:২০১০-এর দশকের পটভূমিতে চলচ্চিত্র বিষয়শ্রেণী:২০২০-এর দশকের ফরাসি চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
থাম্ব|জারুদনির করা পিটার এবং পল ক্যাথেড্রালের আইকন স্ক্রিন  ইভান পেট্রোভিচ জারুদনি ছিলেন স্লোবোদা ইউক্রেনের একজন বারোক কাঠ ভাস্কর এবং প্রতিমা-চিত্রশিল্পী যিনি রাশিয়ার প্রথম পিটারের রাজত্বকালে মস্কোতে সক্রিয় ছিলেন। তার কাজের মধ্যে রয়েছে পোল্টাভা যুদ্ধে পিটারের বিজয় উদযাপনের জন্য কাঠের তৈরি বেশ কয়েকটি বিস্তৃত আইকন পর্দা এবং বিজয় খিলান। তার সম্পর্কে খুব কমই জানা যায়। সোভিয়েত বছরগুলোতে মস্কো অঞ্চলের মেনশিকভ টাওয়ার এবং সেন্ট জন দ্য ওয়ারিয়র চার্চ সহ প্রাথমিক পেট্রিন বারোক স্থাপত্যের বেশিরভাগই এই রহস্যময় ব্যক্তির দ্বারা হয়েছিল বলে ধারণা করা হয়।Igor Grabar. И.П.Зарудный и московская архитектура первой четверти 18 века. // Русская архитектура первой половины 18 века. Moscow, 1954. আরও সাম্প্রতিক কাজগুলোতে জারুদনিকে "প্রথম পিটারের সময়কার একজন দক্ষ কাঠ ভাস্কর এবং আইকন-পেইন্টার হিসাবে শ্রেণীবদ্ধ করা হয়েছে"।James Cracraft. The Petrine Revolution in Russian Architecture. University of Chicago Press, 1988. . Page 106.   তথ্যসূত্র   বিষয়শ্রেণী:১৮শ শতাব্দীর স্থপতি বিষয়শ্রেণী:১৭শ শতাব্দীর রুশ চিত্রশিল্পী
ত্রিকেন্দ্রী পরকলা, ত্রিমুখী পরকলা বা ইংরেজি পরিভাষায় ট্রাইফোকাল লেন্স (Trifocal Lens)  হচ্ছে  একধরনের পরকলা যুক্ত চশমা যেটি তিন ধরনের পরকলার সমন্বয়ে গঠিত (দূর, মধ্যবর্তী বা সাধারণ এবং নিকট) এক ধরনের পরকলা বা লেন্স। যাদের দূরের এবং কাছের উভয় দৃষ্টি বিভ্রম বা ঝাপসা হয় তাদের দৃষ্টি সংশোধনের উদ্দেশ্যে এ পরকলা ব্যবহার করতে হয়।  আবিষ্কার জন আইজ্যাক হকিন্স ১৮২৪-২৭ খ্রিস্টাব্দের দিকে এটি তৈরী করেছিলেন।   গঠন  এটি তিনটি পরকলার সমন্বয়ে গঠিত পরকলা। দূরত্ব, মধ্যবর্তী এবং নিকট বা কাছে। উপরের অংশে দূরের বিভ্রম সংশোধন করে, মধ্যবর্তী অংশ মধ্যবর্তী দূরত্বের দৃষ্টি বজায় রাখে অথবা বিভ্রম থাকলে সংশোধন করে এবং নিচের নিকট বা কাছের অংশ কাছের  দৃষ্টি বিভ্রম সংশোধন করে।    বর্তমানে ত্রিকেন্দ্রী পরকলা চশমার পরিবর্তে সরাসরি চোখে অভিক্ষেপে পরকলা ব্যবহার করতে বলা হয়।  Tuesday, 26 January 2021  ছবি আরো দেখুন   বাইফোকাল  লেন্স  তথ্যসূত্র  "Context of Keratoconus". Tuesday, 26 January 2021  "Contact lens for Astigmatism". Misaki. Retrieved 2019-12-21.  https://bn.forensicsciencetechniciandegree.com/through-focus-vision-performance-499225 https://bn.svetzdravlja.org/trifocal-lenses-4782  বিষয়শ্রেণী:সংশোধনী লেন্স বিষয়শ্রেণী:১৮২৭-এ প্রবর্তন বিষয়শ্রেণী:চক্ষুপরিধেয়
আনন্দলোক মহাবিদ্যালয় হলো রংপুর সদর উপজেলার একটি এমপিওভুক্ত শিক্ষাপ্রতিষ্ঠান। এটি রংপুর মহানগরের বুড়িরহাট এলাকায় অবস্থিত এবং ৮ জুন, ১৯৯২ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ২টি বিষয়ে স্নাতক (সম্মান) কোর্স চালু আছে। ২০২৪ সালের তথ্য অনুযায়ী, এখানে মোট ৭২৮ জন শিক্ষার্থী অধ্যয়ন করছে।   ইতিহাস  ১৯৯২ সালের ৮ জুন আনন্দলোক মহাবিদ্যালয় প্রতিষ্ঠিত হয়। সময়রেখা-    ১৯৯১ - উচ্চ মাধ্যমিক পাঠদানের অনুমতি প্রদান  ১৯৯৪ - উচ্চ মাধ্যমিক এমপিওভুক্তিকরণ  ১৯৯৭ - স্নাতক (পাশ) এমপিওভুক্তিকরণ  ২০১০ - এইচএসসি বিএমটি এমপিওভুক্তিকরণ   উপলব্ধ কোর্স   উচ্চ মাধ্যমিক  বিজ্ঞান  মানবিক  ব্যবসায় শিক্ষা  এইচএসসি বিএমটি  ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিবিএস (পাস)  ব্যাচেলর ডিগ্রি অনার্স কোর্স  বাংলা  অ্যাকাউন্টিং  শিক্ষার্থী  ২০২৪ সালের তথ্যানুযায়ী উচ্চ মাধ্যমিকে ৩১৮ জন, স্নাতক (পাশ) কোর্সে ৭০ জন, স্নাতক (সম্মান) কোর্সে ৯২ জন, এইচএসসি বিএমটি কোর্সে ৪১৪ জন মিলে মোট ৮৯৪ জন শিক্ষার্থী শিক্ষাগ্রহণ করছে।  ফলাফল ও র‍্যাংকিং  ২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ২৯৪৯ জন, পাস করেছে ২৪০৭ জন, ফেল করেছে ৫৪২ জন, এ+ পেয়েছে ১৪৬ জন, শতকরা পাস করেছে ৪১.৬২%, শতকরা এ+ পেয়েছে ৪.৯৫ %।  ২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৫৯৭৩ তম, দিনাজপুর বোর্ডে ১০৪১ তম, রংপুর বিভাগে ৮৫৩ তম এবং রংপুর জেলায় ১৫৮ তম স্থানে রয়েছে।   আরো দেখুন    রংপুর সরকারি কলেজ  রংপুর জেলার শিক্ষাপ্রতিষ্ঠানের তালিকা   তথ্যসূত্র    বহিঃসংযোগ     বিষয়শ্রেণী:রংপুর জেলার মহাবিদ্যালয় বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
{{safesubst:db-notice |namespace     =  |target        =  |nowelcome     =  |header        =  |header-text   =  |willprovide   = no |text          = Please do not move pages to nonsensical titles. It is considered vandalism. If you would like to learn more about moving pages, please see the guidelines on this subject. If you would like to experiment with page titles and moving, please use the test Wikipedia. Thank you. }}
আব্দুল খালেক হলেন একজন বাংলাদেশী শিল্প নির্দেশক। তিনি ১৯৮৮ সালের চলচ্চিত্র আগমন-এ শিল্প নির্দেশনায় অবদান রাখার জন্য শ্রেষ্ঠ শিল্প নির্দেশক বিভাগে জাতীয় পুরস্কার অর্জন করেন।   নির্বাচিত চলচ্চিত্রসমূহ   বাদী থেকে বেগম - ১৯৭৫  নিশান - ১৯৭৭  অলঙ্কার - ১৯৭৮  নতুন বউ - ১৯৮৩  নাজমা - ১৯৮৩  দি হাঙ্গার - ১৯৮৪  রাঙ্গা ভাবী - ১৯৮৯  মায়ের দোয়া - ১৯৯০  সান্ত্বনা - ১৯৯১  গোলাপী এখন ঢাকায় - ১৯৯৪   পুরস্কার ও মনোনয়ন   বছর  পুরস্কার  বিভাগ  চলচ্চিত্র  ফলাফল ১৯৮৮  জাতীয় চলচ্চিত্র পুরস্কার  শ্রেষ্ঠ শিল্প নির্দেশক  আগমন    তথ্যসূত্র    বহিঃসংযোগ     বিষয়শ্রেণী:বাংলাদেশী শিল্প নির্দেশক বিষয়শ্রেণী:শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জীবিত ব্যক্তি
সুরিন্দর কুমার (জন্ম ১৯৮২) জম্মু ও কাশ্মীরের একজন ভারতীয় রাজনীতিবিদ। তিনি জম্মু ও কাশ্মীর বিধানসভার একজন সদস্য যিনি জম্মু জেলার তফসিলি জাতি সম্প্রদায়ের জন্য সংরক্ষিত মারহ বিধানসভা কেন্দ্র থেকে ভারতীয় জনতা পার্টির প্রতিনিধিত্ব করছেন।   প্রাথমিক জীবন এবং শিক্ষা  কুমার জম্মু ও কাশ্মীরের মারহ, জম্মু জেলার বাসিন্দা। তিনি দয়াল চাঁদের ছেলে। তিনি ১৯৯৯ সালে গজানসু সরকারি উচ্চ বিদ্যালয়ে ৮ম শ্রেণী পাস করেন এবং পরে পড়াশোনা বন্ধ করে দেন।   কর্মজীবন  কুমার ২০২৪ সালের জম্মু ও কাশ্মীর বিধানসভা নির্বাচনে মারহ বিধানসভা কেন্দ্র থেকে ভারতীয় জনতা পার্টির প্রতিনিধিত্ব করে জয়ী হন। তিনি ৪২,৫৬৩ ভোট পেয়েছেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের মুলা রামকে ২৩,০৮৬ ভোটের ব্যবধানে পরাজিত করেছেন।   তথ্যসূত্র   বিষয়শ্রেণী:জম্মুর ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম
গিরাটগঞ্জ () ভারতের মধ্য প্রদেশ রাজ্যের রায়সেন জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে গিরাটগঞ্জ শহরের জনসংখ্যা হল ৮০৯৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে গিরাটগঞ্জ এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর